c: text/html

text:
Mama di Amanda Todd, via di e site crowdfunding, lo kier recolecta placa pa asina e por biaha pa Hulanda pa e caso contra di Aydin C., di 38 aña di edad, procedente di Tilburg. Aydin C. ta wordo acusa di a distribui potretnan sunu di e mucha muhe Canades di 15 aña. Esaki ta conduci na e suicidio di e mucha muhe menor di edad aki.
Carol Todd, mama di Amanda, a haci esaki publico via Facebook. “Boso sosten ta un apoyo grandi p’ami”, el a skirbi ariba su pagina di Facebook.
Na Canada Aydin C. ta wordo acusa di extorsion, contacta muchanan menor di edad via internet, menasa y posesion di pornografia infantil. Na Hulanda e ta wordo acusa di asalto y extorsion di mas o menos 39 mucha muhe, via di webcam. Pero Canada kier husga C., apart pa e caso di Todd.
Film Popular
E film dramatico riba Youtube di Amanda Todd, unda e ta conta su storia di con e ta wordo gebully, ta famoso mundialmente. Un luna despues cu el a subi e film aki riba Youtube, e ta kita su mesun bida. Esaki despues di a soporta mas di 3 aña largo, cu e tabata wordo gestalk, menasa y tambe tabata sufri di bullying pa motibo di e potret den cual su parti ariba ta sunu, potret cu un dia el a manda pa un mucha homber cual despues a resulta di ta Aydin C. (38) procedente di Tilburg.
E film ainda por wordo mira riba internet. Mama di Amanda no tin problema cu esaki. Desde e morto di su yiu muhe, Carol, kende ta un juffrouw di scol, a kies pa conta di e herencia di Amanda. “Mi ta spera cu e storia di mi yiu Amanda por yuda otro hende cu ta den e mesun situacion”.
Ainda no ta conoci ki dia e mama di Amanda Todd lo cuminsa cu e campaña pa recauda fondo.

robotstxt: allowed

filter: keep


text:
Biblioteca Nacional Aruba ta trece e di 25 edicion di su Festival di Buki pa mucha. Den siman di dia 6 pa dia 10 di november un grupo di autor di buki pa mucha, ilustrador y contadornan di storia ta bishita mas cu sesenta scol, primario, basico y special, riba nos isla. Biblioteca a invita 3 autor di buki pa mucha di Corsou, Roland Colastica, Alvin Inecia (Tio Ali) y Crisen Schorea. Nan ta bishita scol pa conta storia, papia tocante buki cu mucha y tambe pa stimula mucha pa lesa mas.
Crisèn Schorea (1975), di profesion sociologo, ta di curason un escritor, cantante, actriz, un humilde y ferviente admirador di arte, specialmente arte escenico.
Algun luna pasa el a logra haci un di su soñonan realidad esta publica su prome buki di poema titula ‘Sinti mi Sinti’[. Crisèn a participa na diferente proyecto literario manera 'Dichters in de Bomen', ‘Literaire Tippelzone 2008 & 2009’, ‘Ban Lesa (Kinderboekenweek Curaçao) di 2014-2016 y ‘Un buki pa lesa’ di JCIOBA?. Esaki ta prome biaha cu e ta participa na Festival di Buki pa mucha na Aruba. Crisèn ta conoci tambe como actriz. Na e momentonan aki Crisèn y su banda, ‘the 8.40 Band’, ta trahando riba su prome album musical.
Tio Ali tin frequent flyer miles cu biblioteca, hopi biaha caba el a participa na e Festival di Buki pa mucha. Tio Ali (Alvin Inecia) di Corsou ta un personahe bon conoci cerca nos muchanan. Tio Ali ta entretene pa educa y e ta haci esaki cu cuenta, rima, ritmo, poesia y cantamento combina cu movimento. E tin pasion pa siña mucha, hoben y mayor kico ta norma y balor manera Respet, Amor, Comparti, Persevera, Pasenshi, Confiansa, Ayudo, Duna y Compronde.
Roland Colastica ta un artista cu ta expresa su mes den diferente disciplina di arte. Skirbimento ta djis un forma pa Roland yega na su publico y toca nan curason. Y de facto biblioteca no conoce un Festival di Buki pa Mucha sin Roland Colastica pasobra Roland a contribui semper na e proyecto di lesamento aki. Cu presentacionnan fantastico e ta gara y tene e atencion di tur mucha. Na 2006 Roland Colastica a ricibi e premio prestigioso ‘Cola Debrot cultuurprijs’. Roland Colastica ta biaha rond mundo pa conoce diferente pais y cultura y pa sigui siña y desaroya su mes y disfruta di arte den tur su formanan y splendor.
Ademas di e invitadonan di Corsou Biblioteca ta spera mas escritor di buki pa mucha. Nan ta Sjoerd Kuyper (autor di e regalo di siman di buki), Jeroen Hoogerwerf, Paul van Loon cu Manisha van Loon, Curt Fortin cu Nick van Leent y Mariella van de Beek for di Hulanda. Di Boneiro ta spera Gabriel Mercera (Tio Gabi) y Kathleen Thielman. Loeki Morales ta bini for di St. Maarten y Hilli Arduin ta un autora di buki pa mucha di Surnam.
E grupo local cu ta contribui na e festival tan gusta ta consisti di Stan Kuiperi (ilustrador di e buki di siman 2017), Gino Vrolijk, Liliana Braamskamp-Erasmus, Vanessa Paulina, Sergio Tjie-A-Loi, Emerita Emerencia, Irmgard Frans, Richard Dabian, Lientje Maduro y Lily Clarisa.
Ya pa 25 aña biblioteca ta trece mucha hunto pa scucha storia, stimula lesamento y conoce autor y ilustrador pa medio di un festival grandi. Apertura di e festival ta diabierna dia 3 di november. Muchanan di Sint Paulusschool y diferente otro grupo ta duna un bunita presentacion riba stage pa yama tur autor y ilustrador bon bini. Den siman di 6 pa 10 di november lo tin bishita di scol y merdia tin actividad na biblioteca. Tur mucha ta bon bini y presentacionnan ta gratis.


text:
Cu un cantidad di mas di 13 autor di buki pa mucha di Aruba, Boneiro, Corsou, Hulanda y Costa Rica, Biblioteca Nacional Aruba lo inicia, diabierna 1 di november 2013, e acustumbrado Festival di Buki pa Mucha, cu lo extende te cu dia 8 di november, y lo tin como lema: Buki Buki den wega, pianan na careda! E tema e aña aki ta, Deporte y Wega.
Comision di Festival di Buki pa Mucha y empleadonan di Biblioteca Nacional Aruba, cu hopi empeño pa basta dia caba, ta trahando pa organisa e proximo evento cu ta bira un biaha mas uno, fabuloso!
E autornan di e festival lo bishita e scolnan y tambe lo presenta nan mes, pa parti merdia na biblioteca di Oranjestad y e filial na San Nicolas.
Tambe Biblioteca Nacional ta brinda un workshop pa maestronan di scol basico y preparatorio, pa nan sera conoci cu e tema di e Festival, pa duna nan idea y material pa nan por uza na scol.
Esaki lo tuma lugar dia 30 di september te cu dia 3 di oktober 2013.
Pa 21 aña caba Biblioteca Nacional Aruba ta organisa ‘Festival di Buki pa Mucha’ pa promociona lesamento, pa hacie’le mas agradabel pa cada mucha.
Festival di Buki pa Mucha 2013 ta priminti di ta uno hopi interesante y educativo, tanto pa e mucha- su mayor- como pa e maestronan.
BNA kier a probecha e oportunidad di yama un y tur, bon bini na e apertura di e Festival di Buki pa Mucha, dia prome di november 2013, di 6 or pa 8 di anochi, dilanti di e edificio di BNA.


text:
E di 8 y 9 Parlamento, fraccion di AVP a marca historia den Parlamento pa su trabao desplega. No tabatin un fraccion mas critico riba Gobierno cu fraccion di AVP.
Ora leynan a yega Parlamento pa trata fraccion di AVP a sinta cu tur instancia cu tin di haber cu e ley den su ehecucion pa mehora e ley y den mayoria caso a trece cambionan den amienda durante tratamento di e leynan.
Segun Clarisca Velasquez, fraccion di AVP t’e fraccion cu mas amienda a presenta durante tur dos periodo den Parlamento. Fraccion di AVP cu tur su experticio riba diferente tereno a sa di aproba leynan na bienestar di nos pais p’asina Gobierno tin instrumentonan pa por ehecuta proyectonan tur na bienestar di nos hendenan.
Awe pueblo por wak cu su mes wowo tur e proyectonan. Awe nos pais ta riba bon rumbo den tur sentido. Nos economia ta riba e rumbo positivo.
Nos finanza ta sostenibel pa futuro cu leynan cu ta sostene esaki, nos turismo tambe ta sostenibel cu leynan pa haci esaki posibel, nos infrastructura ta casi drecha completamente cu leynan pa por a ehecuta esakinan.
Nos pais ainda ta goza di seguridad cu hopi ley a haci posibel cu husticia por preveni y combati criminalidad mas efectivo y nos ta mira e frutanan.
Si tin cu constata aki aya propio hendenan cu ta daña nos pais su nomber dor di bay comete ladronicia arma riba hende y politiconan cu ta contribui na sembra panico intencionalmente dañando asina nomber di nos pais.
Tambe e problema na pais bisiña cu ta bin hendenan aki pa comete actonan castigabel cu yudansa di nos propio hendenan.
Segun Clarisca Velasquez, fraccion di AVP semper a sali na vanguardia di bienestar di nos comunidad aprobando tur presupuesto y leynan cu awe tur hende por mira con Aruba ta progresando den tur aspecto.


text:
Cumpleaños Dialuna 30 Januari 2011
:D :D :D :D :D :D :D :D Diasabra e princess di cas esta Neila Petrocthi ta haci un aña mas di bida e ta...
UN DISCURSO Y SU ALCANCENAN
Tin biaha bo ta haya den politica, un o mas persona cu ta kibra cu e molde di loke ta actuacionnan estrictamente partidista,...
Fraccion di MEP a bira uno yena di Parlamentarionan cu side job
Materialismo dominando den e fraccion ORANJESTAD (AAN): Mayoria parlamentario di MEP su fraccion no ta sinti ningun efecto dje ley di versobering, ya cu varios...
Chofer burachi a dal den auto di polis
ORANJESTAD (AAN): Diabierna anochi algo pasa di 10:30 PM a tuma lugar un desgracia na e rotonde di Tanki Flip. Aki dos auto, un Chevrolet y un Nissan a...
Prome Minister Mike Eman a inaugura careda na un forma unico
Palo Marga a conoce un coredo nobo... ORANJESTAD (AAN): Diabierna nochi riba pista di careda Palo Marga, a tuma lugar continuacion di e caredanan internacional...
Esaki ta un aña di cambionan grandi y positivo pa Departamento di Labor na...
Minister Otmar Oduber ORANJESTAD (AAN): Den cuadro di e proceso pa coordina implementacion di e programa di gobernacion Minister Otmar Oduber ta reuniendo cu e...
Turista a “pass out”
ORANJESTAD (AAN): Diasabra marduga alrededor di 1’or a bin topa cu un homber benta banda di caminda riba e yerba dilanti Salt & Pepper dilanti e hotelnan grandi. Polis a...
Cosnan straño pasando den area di Eagle Beach
Homber haya blo sunu drumi riba beach ORANJESTAD (AAN): Un patruya special a haya orden diasabra den oranan di marduga. Riba e ruta desde ex...
Calixto Jacobs di 74 aña a bira malo trahando den cura y a fayece
ORANJESTAD (AAN): Durante Calixto Jacobs tabata trahando den cura direpiente el a bira malo. E caso lamenta a sosode diadomingo mainta den careda di 10’...


text:
Historia 45 aña Movimiento Electoral di Pueblo (1971-2016) pa coleccion di biblioteca
Awe biblioteca a ricibi un publicacion cu ta contene historia di partido politico Movimiento Electoral di Pueblo (MEP) pa e coleccion nacional di Biblioteca Nacional Aruba. Lider di e partido politico Sra. Evelyn Wever-Croes a bishita biblioteca pa un entrega oficial di e publicacion na directora sra. Astrid Britten. Sra. Evelyn Wever-Croes a bishita biblioteca hunto cu dos colega, sr. Manolo Giel y sra. Lisbeth Yarzagaray y nan a haya un recorido na biblioteca Playa.
E publicacion ‘Historia 45 aña Movimiento Electoral di Pueblo (1971-2016)’ lo keda warda na Dept. Arubiana na unda ta realisa un tarea importante. Dept. Arubiana ta colecta, warda y ta pone na disposicion tur material y obra tocante di Aruba. Publicacion y material cu tin balor informativo y historico pa Aruba. Cu esaki ta cumpli cu un di e tareanan di Bibloteca cu ta: conserva nos herencia cultural.


text:
Biblioteca ta prepara pa un fiesta grandi
Biblioteca Nacional Aruba ta trece pronto un otro edicion di e Festival di buki pa mucha. Esaki den cuadro di promocion di lesamento. Ta invita autornan local, di Caribe, Hulanda y otro pais pa hunto prepara diferente presentacion pa mucha na scol. Asina e buki y e autor y ilustrador di buki pa mucha ta yega cerca di e mucha y por tin interaccion directo. Esaki por lanta un curiosidad cerca e mucha y e ta un estimulo pa lesa diferente buki. Tur aña ta traha cu un tema, e aña aki e tema ta ‘Fiesta’.
Apertura di e festival di buki pa mucha ta dia 31 di oktober. Autornan y ilustradornan y contadornan cu ta participa na e proyecto aki ta Gino Vrolijk, Emerita Emerencia, Astrid Gietel, Sheila Werleman, Liliana Braamskamp-Erasmus ( Aruba). Di Corsou ta spera Kathleen Giterson y Tio Ali, for di Saba Tricia Chammaa, for di Boneiro Gabriel Mercera (Tio Gabi), for di Surinam biblioteca ta spera Indra Hu y for di Hulanda ta participa Charlotte Doornhein, Irene Heim y Evelien van Dort. Hunto nan ta bishita e scolnan basico na Aruba pa un siman largo.
Awe nos ta amplia un poco riba e autor Gino Vrolijk. E aña aki e ta participa pa di tres biaha na e festival. Aña pasa Gino a skirbi e buki di e festival.
Gino Vrolijk a nace dia 4 di oktober na aña 1973. El a studia na Instituto Pedagogico Arubano y a termina su estudio na aña 1999. E ta e prome maestro cu a specialisa den e edad di mucha di 4 pa 8 aña. Y di e forma aki a bira e prome meneer di scol preparatorio den e historia di enseñansa di Aruba. Gino Vrolijk a cuminsa traha na Colegio Hilario Angela Basisschool na San Nicolas, e districto na unda el a lanta como mucha. Despues di 4 aña trahando den 1e klas el a traha 4 aña na Departamento di Enseñansa, esta Desaroyo di Curiculo. Eynan el a haci diferente trabou den cuadro di innovacion pa enseñansa primario. Por ehempel traha les pa scol y duna presentacion na maestronan di scol riba e importancia di nos idioma Papiamento den enseñansa. Desde 2008 Gino Vrolijk ta director di Fontein Kleuterschool na Weg Fontein San Nicolas. Marcando historia un bes mas, como e prome meneer cabesante di un scol preparatrio den e historia di enseñansa di Aruba.
‘Sumpi, e wanglo sabi!’, ta e prome buki cu Gino Vrolijk a skirbi. E idea pa e storia a bini ora cu el a corda con e tabata hunga y pasa tempo den e cunucu di su welo. Locual e no por lubida ta e cantidad di bes cu el a trapa riba wanglo. Ay!. Na caminda pa e fiesta grandi / Op weg naar het grote feest ta su di dos buki cu el a skirbi como Regalo di Siman di Buki pa e Festival di Buki di Mucha di Aruba pa aña 2013. Gino su deportenan preferi ta core skateboard y tennis. Su wega preferi ta hunga Playstation y carta. Su hobby ta snorkel y cana distancia largo. Tempo Gino tabata chikito, su wela y su mama tabata cont’e un storia tur anochi prome cu e bay drumi. Y di aki su gusto y interes pa lesamento y buki a cuminsa. Pa Gino Vrolijk conta y/of lesa buki pa muchanan ta masha importante pasobra ta di e forma aki interes pa lesamento ta cuminsa.
Gino Vrolijk ta un di e autornan cu lo bishita diferente klas durante e prome siman di november.


text:
Willemstad – Trabounan di markamentu di kaya ta kana bon. Awe, djaluna, ta marka for di Rotònde Palu Blanku bai direkshon di Buena Vista. Ayera nochi a finalisá e parti di Nijlweg for di Frater Radulphusweg bai Palu Blanku.
Kriminalidat a surpasá e kapasidat di e kadena hudisial
E sufrimentu di Pueblo di Kòrsou ta grandi
Willemstad - Delikuensia, Violensha i Inseguridat den nos Pais ta kabando ku nos pueblo su ánimo. Dies atrako den ménos ku 24 ora, un dia skur pa komersiantenan kaminda den un solo dia, atrakadornan ta pone fiesta den diferente establesimentu aki na Kòrsou.
Apertura ofisial di e di 8 steering committee meeting
Willemstad – Ayera, Djaweps 19 di mei 2016, Minister di Tráfiko, Transporte i Planifikashon Urbano (mihó konosí komo VVRP), sra. Suzy Camelia-Römer a hasi apertura di e di 8 “Steering Committee Meeting” di e “Regional Activity Center/Regional Marine Pollution Emergency Information and Training Center” pa Karibe, abreviá RAC/REMPEITC- Caribe.
Bishita di despedida Konsul-General di China
Willemstad -Sra. Qiman CHEN Konsul-General di China a hasi su bishita protokolar pa tuma despedida di Promé Minister sr. Bernard Whiteman riba djabièrnè 5 di febrüari resein.
Djadumingu Anochi Ta Sigui Marka Kaya
Willemstad – Awor ku trabou di marka figura na Emancipatie boulevard Don Martina a finalisá, ta sigui ku Nijlweg for di Frater Radulphusweg bai Palu Blanku.
Anthony Begina word de nieuwe plaatsvervangend Gevolmachtigd minister van Curacao
WILLEMSTAD – Op donderdag 19 mei heeft de plaatsvervangend Gevolmachtigd minister van Curacao, de heer Anthony N.V. Begina zijn opwachting gemaakt
Dia Internashonal di Hende ku un limitashon
Willemstad - Ta konmemorá Dia Internashonal pa hende ku un limitashon (handicap) desde 1992 via resolushon 47/3 di Reunion General di Nashonnan Uní anualmente riba 3 di desèmber.


text:
Trabao a habri na Cuba
Sr. Jose Miguel S. Donata a haci entrega di su buki “Trabao a habri na Cuba” na Biblioteca Nacional Aruba.
Recientemente sr. Jose Miguel S. Donata a publica su ultimo buki historico titula “Trabao a habri na Cuba”. E publicacion folklorico-historico aki ta relata e historia di e Arubianonan cu a biaha bay Cuba pa traha den un epoca dificil na Aruba unda tabatin scarsedad di trabao. Esaki tabata e prome decadanan di siglo XX. A base di relatonan di descendientenan y di investigacion hasi na Aruba y Cuba sr. Donata ta describi e biahe pa Cuba, e bida y trabao na Cuba y e Arubianonan cu a dicidi di bolbe bek Aruba. Esaki ta e di dos buki di sr. Donata tocante historia di Aruba. E prome publicacion ta titula “Cariñosamente ...Recuerdonan di mi wela y otronan”.
Jose Miguel ta dedica e buki aki na tur e Arubianonan di antes, cu durante un epoca dificil cu nos isla a conoce, mester a riesga nan bida crusando lama den barco di bela pa bay traha na Cuba. Nan ta persona cu a mustra un determinacion y curashi hopi grandi pa tuma un decision di bay traha leu for di Aruba. E buki Jose Miguel ta dedica tambe na e cantidad desconoci di Arubiano cu no a sobrevivi e biahenan of cu nunca mas hende a bolbe tende algo di nan. ....nan ta laga un bashi den e curason di nan sernan keri.
Jose Miguel S. Donata a nace na Aruba ta docente di Spaño y tin un Bachelor of Arts y un Master of Arts den Languages and Cultures of Latin America/Spanish. Su pasion ta e Historia (Oral) y e Folklore di nos isla y e aspectonan tipico Arubiano di nos lenga Papiamento. E relacionnan Internacional di Aruba principalmente cu pais den region di Latino America y Caribe tamba ta otro di su interesnan.
Pa su di dos buki “Trabou a habri na Cuba” Jose Miguel a haci investigacion na Aruba cu sosten di Archivo Nacional Aruba y tambe biahenan pa un periodo na Corsou y Cuba pa cua el a ricibi sosten financiero di Prins Bernhard Cultuurfonds y UNOCA.
Riba potret por wak Sr. Donata y sra. Lilian Semeleer, hefe suplente di Biblioteca Nacional Aruba.


text:
Turismo a produsí 397 mion florin durante e promé 5 lunanan di aña
...Hulanda i Estado Unídos ku resultado positivo den mei...
WILLEMSTAD – 22 di yüni 2017 –Na komienso di e temporada abou den turismo, Ofisina di Turismo di Kòrsou (CTB) ta raportá kresementu den kantidat di turista di estadia for di Estado Unídos. Un total di 5.164 turista a keda registrá na mei, kual ta 16% mas kompará ku aña pasá. Esaki ta un kresementu di dos sifra. E merkado di Estado Unídos ta aktualmente e di dos merkado ku ta produsiendo mas pa industria di turismo. Na komienso di aña e sifranan pa loke ta trata e merkado di Estado Unídos tabata tambaliá, finalmente ta mirando ku e merkado ta kresiendo. Un total di 12.073 turista a keda risibí for di Hulanda esaki ta un kresementu di 8%. E echo ku e dos merkadonan ku ta produsiendo mas a registrá sifranan positivo na komienso di e temporada abou den turismo ta algu satisfaktorio. Manera ta konosí luna di mei ta tradishonalmente un luna abou pa loke ta trata kantidat di turista di estadia.
For di region di Nort Amérika un total di 5.813 turista a keda registrá kual ta un kresementu di 14% mas turista na luna di mei. Nort Amérika ta representá 20% di tur e turistanan ku a bishitá Kòrsou na luna di mei. For di Europa a registrá un kresementu di 5% ku un total di 14.914 europeo ku a bishitá Kòrsou. Europa ta representá 51% di e total di turista risibí na luna di mei. Pues mitar di e bishitantenan ta prosedente di Europa.
Un total di 29.198 turista di estadia a keda risibí na luna di mei kual ta un bahada di 6%, den sifranan apsoluto ta trata di 1.783 turista ménos. Aña pasá a registrá 30.981 turista na luna di mei. E motibu di e bahada den kantidat di turista ta debí na e echo ku Venezuela ku ta nos merkado number 3 den kantidat di turista ku ta bishitá nos pais ainda ta afektando nos sifranan total di turista di estadia. For di Venezuela un bahada di 44% a keda registrá den luna di mei. E merkadonan sekundario den Sur Amérika esta Brazil i Colombia a registrá respektivamente -38% i 2% na mei. Ecuador tambe ta mustrando kresementu. Aunke den sifranan apsoluto no ta trata ainda di un kantidat asina grandi di bishitante, por kuminsá mira si e resultadonan positivo di e esfuersonan di CTB pa konsientisá operadornan di tour na Ecuador riba e produkto ku Kòrsou ta ofresé.
Na luna di mei tambe a nota un kresementu den kantidat di anochi pa bishitante. E trènt ku bishitantenan ta kedando mas largu a kontinuá. Turistanan a keda un averahe di 8.6 anochi na mei. Aña pasá e kantidat averahe di anochi pa persona tabata 7.8. E kantidat di anochi ku e turista a keda riba nos pais na mei 2017 a konosé un subida di 3%. Un total di 250.808 anochi a keda registrá kompará ku 242.532 na aña pasá.
E relashon entre e kantidat di anochi pa persona i e kantidat di turista di estadia ta mustra ku maske a registrá ménos yegada di turista, e anochi pa kada persona ta mustra un resultado ménos negativo ora tuma nota di e impakto ekonómiko direkto for di industria di turismo.
Impakto ekonómiko, kantidat di turista i kantidat di anochi pa e promé 5 lunanan di 2017
Sifranan generá for di e modelo ‘Turistika’ ta mustra ku durante e promé 5 lunanan di 2017, sektor di turismo a generá un impakto direkto di 397 mion florin. Aña pasá e mesun montante a keda generá pa nos ekonomia lokal. Mas ku mitar di e impakto ekonómiko ta generá for di turistanan prosedente for di Europa. Ta trata aki di un total di 211 mion florin kual ta 53% di e totalidat. Nort Amérika, Sur Amérika i otro regionnan a generá respektivamente 98, 66 i 23 mion florin.
E kantidat ku e turista ta gasta ta keda derivá for di e kantidat di anochi ku el a keda riba nos pais. Impakto ekonómiko igual ta nifiká den e kaso aki ku e turistanan prosedente for di e dos regionnan ku ta produsí mas esta Europa i Nort Amérika ta kedando mas largu, pues nan ta gastando más ora nan ta riba nos pais. Aunke nos ta mira ku e sifra di kantidat di turista ta negativo tòg por konstatá ku e impakto direkto no a keda influensia pa esaki.
Un total di 173.469 turista di estadia a keda risibí durante e promé 5 lunanan di 2017. Aña pasá a registrá 196.005 turista di estadia durante e mesun periodo, esaki ta un bahada di 11%. Apesar di e prestashon negativo den sifranan di yegada pa loke ta trata e promé 5 lunanan di aña, tòg ta mira un kresementu den e kantidat di anochi ku e turista ta keda riba nos pais. Sifranan preliminar ta mustra un averahe total di 8.8 anochi pa bishitante durante e promé 5 lunanan di 2017 kompará ku 7.9 anochi na 2016. Un kresementu di 11% a keda registrá durante e promé 5 lunanan di 2017. Total turistanan a keda 1.531.727 anochi na Kòrsou. 63.1% di e kantidat total di anochi pa bishitante registrá ta di turistanan for di Europa, representando 967.198 anochi for di e region aki. E kantidat di anochi registrá pa turistanan for di Europa ta mustra un kresementu di 6%. For di Nort Amérika, e kantidat di anochi pa bishitante a krese ku 3%. Un total di 261.983 anochi a keda registrá durante e 5 promé lunanan di aña.


text:
Diamars mainta lider Pueblo Orguyoso y Respeta (POR) Otmar Oduber hunto cu varios candidato y famia presente tabatin e honor di presenta un candidato mas cu awo ta forma parti di e team E Forsa Nobo, Andriani Geerman.
“Den cuadro di e “Plan di Accion” e ta sumamente importante pa tin e candidatonan necesario pa eherce e control rib’e programa y ehecuta esaki.
“Internamente ora cu nos ta combersa riba posibel candidatonan, ta enfoca rib’e peculiaridad cu ta busca den cada persona pa loke ta nan profesion, stimacion y loke nan ta kere y para p’e.
Den cuadro di esaki a acerca Andriani Geerman a base di su propio experiencianan di bida.
POR ta duna bon bini na un otro millennial, exitoso entrepreneur y un persona cu experiencia den e caminda dificil cu tin actualmente pa yega na bon cuido medico, como cu e ta batayando cu retonan den su salud pa hopi aña”, lider di POR Otmar Oduber a bisa.
Andriani Geerman uniendo su mes na POR a duna di conoce cu esaki ta un reto nobo p’e. E ta un hoben profesional (entrepreneur) y tin un negoshi pa 5 aña, cual el a duna di conoce cu e caminda pa lanta un negoshi y mantene uno sigur no ta facil.
Andriani conoce e retonan cu awendia ainda e ta atende cu ne y ta splica cu comerciantenan chikito ta esunnan trahando 12 pa 14 ora tur dia pa mantene negoshi y cumpli cu salario di empleadonan.
Como pashent tambe Andriani por contribui hopi cu su conocemento di medicina alternativo. Desde su 18 aña el a cuminsa sufri di un enfermedad cronico cual a hib’e na bishita varios specialista, dokter y a hasta bay afo buscando solucion.
“Durante transcurso di aña uzando medicina convencional mi a bin ta compronde y siña mas di mi enfermedad. Mi a bin compronde y siña mas di enfermedad di otro hende tambe.
Mi a siña di medicina alternativo, medicina natural y e retonan cu esakinan ta bin cu ne entre otro. Tambe mi a bin compronde cu na Aruba e leynan ta stroba pashentnan manera ami pa recuri na medicina alternativo y natural. Awendia nos ta basta avansa den tecnologia y inovacion pues mi no ta kere cu mester keda sin avansa rib’e aspecto medicinal.
Ora cu menciona medicina alternativo e tema di Cannabis no ta uno facil pa acerca hende cu ne y actualmente ta hayando mal informacion di e tema, pa cual mi ta kere a yega tempo pa esaki para. Ami y hopi otro pashent ta wardando y no por warda mas como cu nos salud ta depende di dj’e, consecuentemente mi trabou ta depende di dj’e y con mi ta pasa mi oranan cu mi famia tambe. P’esey mi no ta kere cu ta husto cu pa motibo di leynan anticua mi no por biba un bida digno y trankil. Hopi hende ta wardando leynan cambia pa nan por haya aceso na medicina alternativo”, Andriani a trece dilanti.
POR den su Plan di Accion a mustra cu ta bay traha rib’e aspecto di mehoracion di calidad di cuido medico. Pa sostene esaki a introduci diferente candidato cu ta representa y ta sostene e pensamento aki tambe.
Pa mira contenido di e e plan, actualmente e “Plan di Accion” completo ta publica rib’e pagina di Facebook di POR E Forsa Nobo. N’e momentonan aki e “Plan di Accion” cu POR a ofrece na comunidad ta den e siman final di comentarionan/ sugerencianan cu por drenta via info@forsanobo.com.
Despues di e siman aki lo percura cu den e proximo simannan e programa oficial cu ta sali for di “curason di e pueblo y p’e pueblo”, el a finalisa.


text:
Santana Protestant na Playa famia, conocir y amigonan a conmemora e echo cu mita siglo pasa Shon A. Eman a bandona e mundo aki den forma repentino.
Despues di e ceremonia di ponemento di krans dor di famia, partido, Parlamento y Gobierno dominee Hazenoot a duna un masha bunita discurso unda el a recorda e bida y morto di Shon A.
E persona kende Shon A tabata a wordo treci dilanti. Despues di e discurso di Dominee Hazenoot, Minister Benny Sevinger a gradici tur presente y a recorda cada un cu awe nos ta biba den libertad, den un democracia bibo danki n’e trabounan duro di hendenan manera Shon A. Eman y su tata Henny Eman, sr.


text:
Dr. Fidel Cano Franco
Ginekólogo Spesialista di Reprodukshon Humano
Dòkter siruhano, Ginekólogo i spesialista den embaraso i parto di Instituto di Siensia di Salú. A hasi un sup-spesialisashon den Endokrinología Reproduktivo i Téknikanan di Reprodukshon asistí na Instituto Valenciano di Infertilidat na Valencia Spaña, ku ta un di e sentro di infertilidat mas prestigioso di Oropa.Konose Mas
Dr. Juan Luis Giraldo Moreno
Ginekólogo Spesialista di Reprodukshon Humano
Dòkter i siruhano graduá na Universidad Pontificia Bolivariana na 1994. A realisá su práktika (internado) di universidat den Universidad di San Antonio Texas, USA. For di 1995 a enfoká su trabou riba salú femenino i a optené e título di Ginekólogo i spesialista den embaraso i parto den mesun universidat den aña 1998.Konose Mas
Dra. Natalia Posada Villa
Ginekólogo Spesialista di Reprodukshon Humano
Dòkter i siruhano graduá na Instituto di Ciencias di Salú (CES) Medellín na aña 1987. A optené su título di Ginekólogo i spesialista den embaraso i parto den mesun universidat na aña 1992. Su prinsipal tema di interes, for di inisio di su spesialisashon tabata Reprodukshon Humano.Konose Mas
Dr. Germán Raigosa Londoño
Ginekólogo Spesialista di Reprodukshon Humano
Dòkter graduá na Universidat di Antioquia. El a spesialisá den Ginekologia na Universidat CES. Den aña 1989 a dirigí e grupo di investigashon ku a logra e promé embaraso mediante fertilisashon In-Vitro na Medellín. Tambe ta pionero den desaroyo di ekografía transvaginal na e siudat menshoná.Konose Mas
Dr. Germán David Ospina
Ginekólogo Spesialista di Reprodukshon Humano
Dòkter siruhano, spesialista den Ginekologia i spesialista den embaraso i parto di Pontificia Universidad Javeriana di Bogotá. A realisá estudionan na Medisina Reproduktivo i a optené e título di Spesialista di Reprodukshon Humano i Téknika di Reprodukshon Asistí.Konose Mas
Dr. Carlos Lopez Clavijo
Ginekólogo Spesialista di Reprodukshon Humano
Dòkter Ginekólogo i spesialista den embaraso i parto di Universidat di Caldas i spesialista di Reprodukshon Humano di Instituto Médiko Vida di siudat di León, México. A realisá entrenamentu den Laparoskopia i Histeroskopia Kirúrgiko, lo kual ta permití ofresé un maneho integral di e pareha infértil.Konose Mas
Dr. Rodrigo Henao Florez
Ginekólogo Spesialista di Reprodukshon Humano
Dòkter siruhano di Universidat del Norte, spesialista di Ginekologia i spesialista den embaraso i parto, Universidat di Caldas. A realisá un sup-spesialisashon di Reprodukshon Humano, i a risibí entrenamentu na sirugia laparoskópiko i histeroskopiko na Instituto Oropeo di Siensia Endoskópiko na Venezuela.Konose Mas
Dr. Fabián Raigosa Londoño
Urólogo – Andrólogo
Dòkter, Siruhano i Urólogo di Universidat di Antioquia. A traha komo professor universitario den departamento di Sirugia den área di Urologia. Chief den Servisio di Urologia den Instituto di Seguro Sosial na Medellín, tambe a dediká na e práktika privá di Urologia i Andrologia.Konose Mas
Diana Patricia Gómez Cortés
Bakteriólogo i Èmbriologo
Bakteriólogo graduá di Universidat di Antioquia den aña 1997, i a realisá Master na Bioteknologia na Universidat Nashonal di Colombia na Medellín den aña 2004.
Diana Marcela Cardona
Bakteriólogo
Bakteriólogo graduá di Universidat Katóliko di Manizales den aña 2007. A realisá estudionan di Èmbriologia i Téknika di Reprodukshon Asistí den nos sentro na Medellín den aña 2008.
Catalina Díaz Jaramillo
Sikólogo
Sikólogo graduá di Institushon Universitario di Envigado. Sikólogo klíniko dedika na kompañamentu afektivo i seksual di parehanan. Terapeuta ku énfasis na sikologia humanista.
Nos Spesialistanan
inSer | instituto Humano Fertilidat > Nos Spesialistanan


text:
PHILIPSBURG – Más cu dos decenia y mei cu e tin ta funcioná como Presidente di Banco Central sin cu nunca a cuestioná si e ta confiabel pa ocupá e funshon, ‘out of the f… blue sky’, Minister Richard Gibson a bin cay riba e idea glorioso pa laga servicio di inteligencia di e isla mas corupto y mal administrá di Reino haci un screening riba Emsley Tromp.
Naturalmente e paso aki tin di haber cu otro susesonan cu a tuma lugar specialmente durante e periodo cu èx Minister di Finansa José Jardim tabata colega di Gibson caminda tin sospecho cu nan a intercambiá ‘fabor di estado’ cu otro pa regla un ke otro.
Gibson lo a pensa primitivamente cu ta ora otronan ta busca pa acoralá un funcionario halto su gòlpinan lo ta mas efectivo, pero den e caso aki el a cometé un eror di evaluacion garafal.
El a lubidá cu e persona cu el a scoge como adversario pa satisfacé podernan aheno y ultramar, ta mucho mas versá cune den e tipo di peleanan di nivel inteligente.
Via di su abogado dr. Tromp a refuta e sospechonan di Ministerio Publico na Corsou, pasobra ta basá riba e hecho cu a califiké como sospechoso di a cometé fraude fiscal, servicio di inteligencia no a duné un decision positivo den e screening.
Via su abogado dr. Tromp a informá cu e lo apelá e decision di Gobierno di Sint Maarten pa nenga di duné e certificado di buena pro pe funcioná como Presidente di Banco Central di Corsou y Sint Maarten pa loke ta toca e parti di Sint Maarten.
Ta insólito pa despues cu el a okupá e puesto aki decenas di aña pa bin ku declaracion asina.
Por lo tanto dr. Tromp a splica cu e no por reconocé su mes den decision di Minister Gibson.
Ora ta trata di personanan cu tin hopi tempo caba ta ehercé un funcion di confianza den nos comunidadnan, e proceso di screening mester ta basá riba hechonan cu nan por verificá y confirmá.
No por pone hechonan concreto un banda manera años di servicio par excelencia na fabor di nos sistema monetario y bay tras di insinuacion y redo.
E Minister incorectamente a bay tras di e hecho cu tin un investigacion penal andando contra dr. Tromp pa un tempo demasiado largo caba.
Dr. Tromp ta refuta e sospechonan di Ministerio Publico categoricamente y e lo defendé su mes contra di e sospechonan aki den un Corte imparcial.
Mientrastanto lo e apelá e decision di Minister Presidente di Sint Maarten inmediatamente. Dr. Tromp pa promé biaha den su tempo a tuma un vakansi largo pa no stroba e investigacion, pero e investigacion aki ta tardando ‘ad seculae seculorum’, mientras cu e Procurador General cu a ordená e investigacion mes ta a punto di repatriá pa su pais natal.
Pa colmo e Presidente interino di Banco Central Jerry Hasselmeyer ta malo pa basta dia caba.
Basicamente abogado Bloem a terminá e declaracion na nomber di dr. Tromp cu e no ta mira e utilidad y necesidad pe Minister sali haci declaracion contra cual e sa cu por apelá y cu ta daña reputacion di dr. Emsley Tromp.
.


text:
Colegio EPI ta invita tur studiante pa bin apoya reina Levi Thodé awe na Entertainment Center
Ayera a tuma lugar entrega di poster di srta. Levi Thodé, kende lo ta representando Colegio EPI na Entertainment Center awe diasabra na e eleccion di Reina Grandi di Aruba su Carnaval 57. Levi Thodé lo ta number 5 pa e anochi aki. Levi ta un studiante di tweede jaars di Unidad Economia.
Sr. Gerald Kross, opleidingsmanager di Unidad Economia, tambe a hasi uzo di e oportunidad pa entrega Levi un bunita areglo di flor, como aprecio di Unidad Economia pa logra e titulo di Reina di Carnaval di Colegio EPI.
Colegio EPI ta invita tur studiante pa bin apoya nos reina y bin admira e show espectacular cu Levi lo presenta awe nochi den Entertainment Center. Colegio EPI ta desea Levi tur clase di exito!Carnaval, EPI breed


text:
Un caso na Sabana Liber a hala atencion ora cu ladronnan a horta auto di un ciudadano. E tabata busca su cuminda na un luga ora cu e ladronnan a bah’e y bay cu su auto.
Polis a topa cu e cabayero cu a splica loke a sosode.
A bin resulta cu e ladronnan a horta un van di Dunkin’ Donuts prome. E yabi tabata den e switch ora nan a hort’e. E van tabatin un sistema di GPS cu a facilita e proceso pa localis’e.
E van a para na Sabana Liber, unda nan a baha y bay cu e auto di e cabayero.
E auto ta un Nissan Sentra color blauw numera A-21012. A cuminsa un buskeda pa dicho auto, mientras a confisca e van pa investigacion.


text:
by LocoGamer | Oct 17, 2017 | E3, E3 2018, Game Related, Top NewsE aña aki E3 ta bay cambia nan logo, cu lo wordo uza pa e event otro aña. Awo e “E” y e “3” ta horizontal bandi otro enbes di ta vertical riba otro mane e logo di prome. Esaki ta loke The Entertainment Software Association (ESA) tin di bisa tocante e logo nobo. “The...
by LocoGamer | Jun 21, 2017 | Nintendo, PC, Playstation, Top News, XboxNos a papia over di e E3 2017 Platforms Coverage, awo nos ta bay papia over di e games y publishers. Un di cos mas importante di E3 ta e games, games nobo cu ta wordo anuncia of mas info di games cu nos a scucha algo di dje caba. Apart di e platform analysis results...
by LocoGamer | Jun 17, 2017 | PC, Playstation, Top News, XboxEsaki ta un wega cu mi no a kere mi lo a papia di dje e E3 aki. E zombie-survival game cu yama Dying Light a sali na comienso di 2015, esey kiermen cu e ta un wega basta bieuw caba. Pero Techland no kier laga bay. E studio anuncia cu no ta bay tin un Dying Light 2 pa...
by LocoGamer | Jun 13, 2017 | Nintendo, PC, Playstation, Top News, XboxUbisoft su press conference tabata basta ok y nos a logra wak untiki mas di weganan mane Far Cry 5 y Assassin’s Creed, tambe tabata tin otro weganan cu a wordo menciona awe y nos lo haci nos best pa purba splica tur cos mas lihe posibel. Dus, den e articulo aki...
by LocoGamer | Jun 12, 2017 | Handheld, Nintendo, PC, Playstation, Top NewsE3 2017 ainda ta tumando luga y awe nos a wak e conference di Bethesda. Mane cu esun di Microsoft ayera of awe marduga pa esnan cu a wake na Hulanda, esun aki tambe tabata yena cu wega trai wega mane un conference mester ta. Tabata tin hopi cos cu a wordo menciona...


text:
Kralendijk – Djabièrnè último dia 29 di òktober den sala di reunion na ofisina prinsipal di gobièrnu di Boneiru, diesdos empleado públiko a huramentá òf hasi promesa dilanti di nos promé mandatario, gezaghebber sr. Edison Rijna.
Harlton Emerenciana a hasi 10 aña den servicio di Gobièrnu
KRALENDIJK – Djabièrnè, dia 1 di sèptèmber 2017 señor Harlton Emerenciana, kariñosamente yamá Onnie a selebrá 10 aniversario den servisio di Gobièrnu di Boneiru.
Tim di kalamidat i Entidat Públiko di Boneiru organisando ayudo pa Isla Ariba
Kralendijk - Tim di Kalamidat i Gobièrnu di Boneiru kla pará pa yuda daminifikadonan na islanan Saba, St Eustatius i St. Maarten. E tim di kalamidat, den forma di EBT (eilandsbeleidsteam), a evaluá e diferente akshonnan ku por tuma pa duna sosten na islanan ariba.
INDEBON A KUMINSÁ KU DEPORTE DEN BARIO
Kralendijk – Ayera djaluna dia 25 di sèptèmber Indebon huntu ku Stichting Professionele Kinder Opvang (SPKO) a kuminsá duna deporte den bario.
Krus Kora Boneiru ta sigui ku akshon te djabièrné
Kralendijk – Akshon eksitoso pa rekoudá artíkulo di promé nesesidat: djaluna 11 di sèptèmber Krus Kòrá Boneiru a kuminsá rekoudá artíkulonan di promé nesesidat pa yuda víktimanan di e orkan Irma na Isla Ariba.
Kuranderia, natural i spiritual na televishon
KRALENDIJK -- Fundashon Históriko Kultural (FuHiKuBo) huntu ku su partner UNESCO, ta pasa e dokumental titulá 'KURANDERIA; Natural i Spiritual' pa promé biaha na televishon.
Fundashon Cas Boneriano Ku R-apertura Sentro di Bario Amboina
Kralendijk, Djabièrnè último direktor di Fundashon Cas Boneriano sr. Ben Oleana a hasi entrega di e yabi di Sentro di Bario Amboina na diputado Edsel Cecilia.
GEZAGHEBBER EDISON RIJNA NA APERTURA TOREN NOBO DI BIA
Kralendijk - Djabièrnè, 15 di sèptèmber, Gezaghebber sr. Edison Rijna tabata presente na e apertura di e toren nobo di BIA.
Promé pashèntnan di Isla Ariba a yega Boneiru.
Kralendijk – Djasabra nuebe di sèptèmber un avion di Air Ambulans a yega Boneiru ku tres pashènt ku nan guia di st. Maarten Medical Center ku tin mester di kuido inmediato.
Gezagheber tambe a partisipá na cleanup day
Kralendijk – Djasabra, 16 di sèptèmber, gezaghebber sr. Edison Rijna a partisipá aktivamente na e Clean up Day organisá pa Selibon.
GOBIÈRNU I ORGANISASHONNAN LOKAL TA UNI FORSA
Kralendijk - 11 di sèptèmber 2017. Entidat Públiko Boneiru i organisashonnan lokal ta traha huntu riba proyektonan ku ta dirigí riba mehorashon di ambiente di biba i naturalesa.


text:
MERKA — Manera ta konosí despues di e Klásiko Mundial di Beisbòl e picher yu di Kòrsou Jair Jurrjens a yega na un akuerdo ku e ekipo di Los Angeles Dodgers. E picher di 31 aña tabata agente liber i a hasi uso di e Klásiko di Beisbòl pa pone su nòmber bek riba mapa di ekiponan Amerikano.
For di promé ku e Klásiko Jurrjens tabata tin interes di algun ekipo. Kansas City Royals tabata un di e ekiponan kaminda e picher yu di Korsou a tira pa su skoutnan. Sin embargo, nada no a sali for di e oportunidat aki. Tabata despues di e Klásiko di Beisbòl ku Jurrjens a sinta ku Los Angeles Dodgers i a yega na un akuerdo ku nan.
Ofisialmente Jair a keda pone riba e roster di Oklahoma City Dodgers. Esaki ta e ekipo di tripel A di e organisashon di Dodgers.
Peloteronan profeshonal ayera:
- Segun informashonnan, Didi Gregorius a kuminsá tira bek. Aktualmente e pelotero di New York Yankees ta riba lista di hungadó inkapasitá pa 10 dia bayendo bek na 30 di mart. Didi e leshoná den un partido di fogeo kontra Arizona Diamondbacks den luna di mart último durante di e Klásiko Mundial di Beisbòl.
- Andrelton Simmons a bai di 4-1 ku dos kareda a anotá pa Los Angeles Angels den Liga Grandi. Simmons tin un promedio di .286.
- Wladimir Balentien a bai di 2-1 ku su promé honron di temporada i un base por bola. Balentien a keda ekspulsá for di e partido aki despues di un forsageo. E pelotero di Kòrsou a keda multa na un suma di 200,000 Yen ($1800). Sin emabrgo e no a risibí suspenshon.


text:
Dicon Testigonan di Jehova No Ta Celebra Pasco di Resureccion?
Algun idea robes
Mito: Testigonan di Jehova no ta celebra Pasco di Resureccion pasobra nan no ta cristian.
Realidad: Nos ta kere cu Hesucristo ta nos Salbador y nos ta haci esfuerso pa “
sigui su pasonan fielmente.”—1 Pedro 2:21; Lucas 2:11.
Mito: Boso no ta kere cu Hesus a ser resucita.
Realidad: Nos ta kere den Hesus su resureccion y nos ta convenci cu esaki ta un siñansa fundamental di nos fe cristian. Ademas, esaki ta un parti importante di e mensahe cu nos ta predica.—1 Corintionan 15:3, 4, 12-15.
Mito: Boso ta stroba boso yiunan di disfruta di e fiestanan di Pasco di Resureccion.
Realidad: Nos ta stima nos yiunan, y nos ta haci esfuerso pa educa nan y yuda nan pa nan por ta feliz.—Tito 2:4.
Dicon testigonan di Jehova no ta celebra Pasco di Resureccion?
Pasco di Resureccion no ta basa riba Bijbel.
Hesus a instrui nos pa recorda su morto, no su resureccion. Nos ta recorda su morto tur aña riba e fecha cu el a muri segun e calendario lunar di tempo biblico.—Lucas 22:19, 20.
Nos ta kere cu e origen di Pasco di Resureccion, cu ta bin di ritonan di fertilidad antiguo, ta hacie inaceptabel pa Dios. E kier pa nos dun’e “
devocion exclusivo”, y e ta sintie ofendi si nos adoracion na dje ta inclui practicanan cu e no ta aproba.—Exodo 20:5, New World Translation; 1 Reynan 18:21.
Nos ta convenci cu nos decision pa no celebra Pasco di Resureccion ta firmemente basa riba Bijbel. E ta anima nos pa uza “
sabiduria sano y discrecion” en bes di djis sigui tradicion di hende. (Proverbionan 3:21; Mateo 15:3) Aunke nos ta splica nos opinion tocante Pasco di Resureccion ora hende puntra nos, nos ta respeta cada persona su derecho di dicidi kico e lo kier hasi.—1 Pedro 3:15.


text:
CTB i ICUC a entregá Minister Rhuggenaath buki riba turismo karibense
...Kòrsou tambe ta figura den e buki...
WILLEMSTAD- 15 di febrüari 2016 – Resientemente Ofisina di Turismo di Kòrsou (CTB) i Inter Continental University of the Caribbean (ICUC) a entregá Minister Rhuggenaath e buki “Contemporary Caribbean Tourism, Concepts And Cases”. E buki aki a ser produsí pa 3 outor di Karibe, esta Dr. Sherma Roberts, Dr. Mechelle Best, ámbos di Barbados i Dr. Acolla Cameron, di Trinidad & Tobago. E buki a keda entregá tambe na Presidente di Direktiva di CTB, sra. Jeanette Bonet i Dr. Valdemar Marcha, rektor-magnifikus di ICUC.
Kòrsou tambe a figura prominentemente den e buki, komo ku dos outor lokal, esta sr. Dino Daal MS i sr. Sidney Justiana MBA huntu ku MEO a kolaborá ku artíkulo pa e publikashon. Sr. Daal ku ta empleá na CTB i ta fungi komo dosente na entre otro ICUC a skirbi riba e tópiko “Tourism in the Dutch Caribbean – the Curaçao Experience”. Sr. Justiana a kontribuí ku un artíkulo riba e tópiko “The Socio Cultural Impacts of Tourism on Curaçao”.
E buki ta kontené 600 página ku informashon balioso riba vários aspekto di turismo di Karibe, skirbi for di kuater ángulo karibense, esta e eksperensia ulandes, franses, spañó i ingles. E buki ta intenshoná pa tantu studiantenan den e mundu akadémiko di turismo pero tambe pa profeshonalnan den turismo ku ta interesá pa eksplorá aspektonan diverso di turismo komo fenómeno global. E buki ta optenibel riba Internèt via Amazon.


text:
Tin un plan hinca den otro cu por atende mas cliente pa dia na edificio nobo di DTI pa keur auto na Barcadera. Cu e cooperacion cu otro departamentonan di gobierno, sigur lo por haya mas auto pa keur pa dia. Asina aki evalua si mester di mas personal eyden tambe y manda recomenda pa duna mas empleo pa esey. Tin evalua con e proceso ta bay y asina aki atende mas cliente y duna mas servicio. Tin hopi auto na Aruba ta core sin keur. Si haya cooperacion di otro departamentonan cu ta forsa e hendenan aki cu nan mester tin nan prueba di auto ta gekeur, asina aki ta yega na un trafico mas sigur.
Falta poco pa DTI muda pa localidad moderno na Barcadera
Posted by 24ora on Saturday, January 6, 2018
Cuanto auto ta keur
Tin mas of menos entre 20 cu 25% di e autonan cu ta bin keur, ta wordo afgekeurd, cual ta basta halto. Den e caso ey ta bisa cu e ta hopi importante pa e autonan yega pa keur. Tin biaha e vehiculonan cu ta riba caminda, no sa mes cu nan vehiculo ta malo of tin un fayo cu nan. Ora nan yega pa check brake, ta haya cu un wiel no ta traha. E otro partinan no ta traha, luznan no ta cende, etc. DTI por revisa nan auto, wak kico mester drecha por keur y asina contribui na siguridad di trafico.
Bao di e auto
Tin un buraco den e vloer, cu por cana wak bao di e auto y asina ey duna un miho inspeccion con estado di e auto ta bao di dje. Eynan ta evalua si e ta hopi frustia, cu no por ta riba caminda. Si e chasis ta casi dobla den dos, of kibra, of por mira algo otro bao di dje, e ora a base di esey, e ora por indica cu e auto mester di un mantencion.
Por mira e brasanan cu ta move bao di e auto, wak con grandi e ta. E ta dura tanto porcentahe, si ta mas cu esey, mester cambia cierto parti di e steering pa asina cumpli y tin un miho vehiculo riba caminda.


text:
ORANJESTAD(AAN)–: Diabierna anochi Rud Sen Rumshop y Brouwerij Nacional Balashi a bini hunto pa asina haci un homenahe na musico y cantante Tommy Croes di Grupo di Betico. E anochi aki Grupo di Betico a pone tur hende disfruta den un ambiente ameno.
Desde 6:00pm comunidad di Aruba a cuminsa yega Rud Sen Rumshop pa asina scucha e canticanan di alegria di Grupo di Betico. Durante e anochi aki a recorda con hopi Tommy Croes tabata gusta musica y con e tabata pone ambiente hunto cu Grupo di Betico Croes.
Tur esunnan presente a disfruta di e productonan di Balashi, unda cu nan tabata baila y canta hunto cu Grupo di Betico. Brouwerij Nacional Balashi ta desea pueblo di Aruba un feliz y prospero aña 2018.


text:
Ariadne Faries ta parti di e festival di buki pa mucha
Biblioteca Nacional Aruba ta organisa su di 21 Festival di Buki pa Mucha den e siman di 1 te cu 8 di november 2013. Escritor y contadonan di cuenta lo ta di bishita den e siman aki na 65 scol Preparatorio, basico y special. Tambe lo tin diferente actividad na librerianan y biblioteca.
Ariadne Faries ta forma parti di e grupo di autor cu ta bishita scol. Ariadne Faries a nace na Corsou (1968) y a studia diseño grafico na San José, Costa Rica. Ariadne su arte ta conoci riba diferente tereno manera: Arte plastico, fotografia, diseño grafico y como ilustrado y autor pa buki di mucha. Den su obranan di literatura pa mucha, su habilidadnan ta cubri gran parti di tur esaki. Ariadne Faries tin varios co-produccion cu otro autor riba su nomber. Por ehempel Kingu di e escritora di Aruba Aurita Meenhorst-Arends.
Kingu ta e buki oficial di festival di buki pa mucha 2006 na Aruba. Tambe ‘Kumbai’ skirbi pa Ruth Zefrin, ‘Mi amigu hundu y rondo’ di Roland Colastica y ‘Yomi ke bai fèlt’ di Merly Augusta. Huntu ku 12 autor Ariadne a crea ‘Bin bin scucha un cuenta’ (2005). Un buki di scochi pa mucha chikito. Diferente buki grandi pa enseñansa di fundeshi manera, ‘Rosi, e konenchi’, ‘Un beer pa Minchi y Mimi a haci aña, bo ta bini?’ (2005). ‘Domi di den Mondi’ di Desiree Correa, buki oficial di festival di buki pa mucha 2003 na Aruba y Antiyas Hulandes. ‘Djosi Djaka cu Mimina Makaku’ di Ruthie Panthoplet (2001). Tambe el a skirbi un buki hunto cu Maria Diwan y Diana Pinto: ‘Gabriela y e simianan di felicidad’ (1999). ‘Un simia’ ta un coleccion di poesia y cuenta cortico skirbi door di varios mucha di Boneiro (1999). Cuenta folkloriko di Enrique Muller (1997). Su mes bukinan cu e mes a skirbi y pinta: ‘Esta dushi Carnaval di cadushi’. (1995) y ‘Di un te dies’ (2011).
Ariadne Faries a participa den exposicion di arte como individual y den grupo na varios pais. Su arte a ser expone na Corsou, Costa Rica, Venezuela, Cuba, Santo Domingo, Aruba, Bonaire, Michigan USA y New York.
Biblioteca Nacional Aruba ta invita tur mucha y publico en general pa ta presente na e apertura di e Fesival di Buki pa Mucha 2013, diabierna prome di november. Biblioteca ta sigui cu e trabou di promocion di lesamento y ta sigui stimula otro instancia cu ta traha riba tereno di lesamento. Biblioteca Nacional Aruba ta e centro di conocemento y encuentro pa e pueblo di Aruba.


text:
E tempo pa e cambio a yega…Struis ta pone un pregunta riba mesa:
Ta ki dia ta cuminsa pensa di averigua con por download e mes un bukinan aki y pone ariba laptop of Ipad di cada un, pa un y tur tin aceso na dje y tur esaki probablemente mas barata cu e prijsnan exagera cu ta pagando wholesalersnan cu ta probechando di prijs haltisimo di buki y revista, sin cu niun hende ta bisa of hasi algo.
E inisiativa Open Course Library ta un bon ehèmpel kon pa traha esaki..rekurso nan edukativo habrí..preferiblemente liber.


text:
Sostené Encelia
Donashon via un outorisashon
Bai dirèkt na formulario di outorisashon
Si bo ke hasi un donashon regular òf 1 biaha so na Encelia, e manera ideal pa hasi esaki ta via e formulario di outorisashon on-line.
Kiko ta e benefishinan?
- E ta simpel i rápido
- Pa nos e ta mihó pasobra e kostonan di transakshon ta hopi abou kompará ku otro donashonnan
- E ta seif
Kon mi por kanselá e outorisashon?
Bo por kanselá bo outorisashon na kualke momento sin splikashon i denter di 30 dia despues di e kanselashon bo ta haña bo sèn bek. Bo por kanselá e outorisashon via telefon (078-6 111 355) òf dor di manda un e-mail pa : info@vriendenvandehoop.nl
Kua ta e posibilidatnan?
Riba e formulario di outorisashon bo por marka pa kua proyekto bo donashon ta bai y bo por skohe entre un donashon regular òf un donashon di un biaha so.
Bai na formulario di outorisashon


text:
“Señor ta mi wardador, min’tin falta di nada; Den cunucu di yerba berde, E ta pone mi sosega. E ta hiba mi na awa tranquil, pa mi bolbe hanja forsa. Salmo 23:1,2,3.
Agradecido pa tur locual ela significa pa nos, pero conforme cu boluntad di Dios, nos ta anuncia cu a fayese inesperademente:
Sr. Ambrosio Ras
Mihor conoci como: “ Booshi”
*17 December 1937 – †11 Januari 2018
Na nomber di su:
Rumannan: †Petra Dirksz-Ras, †Lucianita “Madoe” Dirksz-Ras y famia, †Alphonso “Fong” Ras y famia, †Luis “Lulu” Ras y famia, Sra. Narcisa “Ners” Samson-Ras y famia, Sra.Julianita “Nita” Geerman-Ras y famia, †Luisa “Isha” Briezen y famia, Famia Jacobs y Britten
Su preti wowo: Johne Rasmijn
Subrino y subrinanan, primo y primanan, bisiñanan
Demas famianan:Ras, Geerman, Samson, Rasmijn, Dirksz, Briezen, Kock, Cijntje, Romero, Jacobs y Britten
Si en caso den nos tristeza nos por a lubida algún persona of famia, nos tapidi nos mas sincero disculpa.
Acto di entiero ta tuma lugar Dialuna 15 Januari 2018 pa 4:00or di Atardi na Ad Patres Funeral Home y despues saliendo pa Santana Catolico na San Nicolas. Nos defunto stima lo ta reposa for di 2or di atardi na Ad Patres.
Staff y personal di Ad Patres funeral home ta extende nos mas sincero condolencia na famia di e fayecido


text:
Awe mainta e tin conferencia di prensa pa duna e motibonan
Evelyn Wever a postula su mes na ultimo momento
ORANJESTAD (AAN): Te cu diaranzon merdia tur cos tabata mustra cu ta tres candidato so tabata tin den e bataya pa conkista e puesto di lider di partido MEP. Den e bataya aki tabatin Ady Thijsen, Carl Giel y Booshi Wever. Sinembargo pa exactamente 3or di atardi, net ora di e deadline, a bin un candidato mas den persona di Evelyn Wever Croes. Den un comunicado di prensa emiti ayeranochi despues di Conseho di Partido, a anuncia cu nan a haya 4 candidato cu e postula su mes pero cu durante pleno reunion di Conseho di Partido un miembro, Drs. Booshi Wever, a hala su postulacion aden. Cu esaki e candidato mas fuerte y cu mas aña di experiencia den e lista di candidatonan pa liderazgo di MEP a dicidi di hala atras.
Esaki tabata di spera, pasobra Booshi Wever a anuncia publicamente desde un principio caba cu e unico forma cu e lo postula su mes ta si Nel Oduber sostene su postulacion. Tabata bisto cu e bataya final lo a bira entre e dos Wevernan den e partido, esta Evelyn y Booshi. Ta esaki precisamente Booshi Wever kier evita, pasobra e lo a haya mas corecto si por a sali for di e postulacion aki den forma interno pa no bin un pelea pa e funcion aki.
Sinembargo, e cosnan a cambia na caminda. E mesun Nel Oduber cu a duna Booshi Wever su “palabra di homber” cu e lo sostene pa lider, despues a bay publicamente na radio y television y ataca su colega di partido. Un ke otro a cay den masha mal tera y Booshi Wever no a pena pa contesta Nel Oduber tampoco.
Hopi a pensa cu e tension den partido lo a baha pero ta parce cu e “kliek” di cierto famia y cierto gruponan ta sigui grandi y ta domina e interesnan den MEP. Esaki mes ta evita cu por tin union y hermandad den e partido cu Betico Croes a funda na aña 1973 cu idealnan totalmente diferente. E tempo ey e partido tabata claramente pa lucha pa idealnan di e pueblo, manera ta su Status Aparte.
Kico lo sosode awor no ta mucho bon conoci ainda, pero Booshi Wever a anuncia mesora cu awe mainta e lo tene un rueda di prensa den cual e lo comunica na su votadonan riba kico lo ta su futuro den politica y di con el a postula su mes pa lider di MEP y pa despues hala su postulacion aden.
Ta obvio cu e no a keda contento cu e “wega” cu a hunga internamente y specificamente cune. Booshi Wever a demostra den su añanan cu el a milita den politica y exclusivamente den MEP cu e ta un homber di palabra y cu e no ta hala tras riba su pensamentonan, sea con drastico nan por ta. Pa loke ta eleccion pa lider di MEP, Conseho di partido a dicidi cu e fecha tentativo pa Congreso ta bira diadomingo 2 di October 2011.


text:
E meta di e metodo aki pa siña toca piano ta pa yuda e studiante di piano den desaroya independencia musical via cual e studiante por expande su conosemento musical y disfruta di musica durante hener su bida.
Music for Piano ta e buki principal di e metodo aki y ta consisti di 4 nivel, yená di les, ehercicio y piezanan musical. Cada buki tin como 48 pagina cu ta trahá pa acomodá e necesidadnan di e studiante for di cuminsamento te na nivelnan avansá. Banda di e buki principal "Music for Piano", e metodo aki tin tambe su Theory Papers Book, Finger Builders Book y su Creative Piano Book.
Theory papers ta cubri e fundeshi di musica, ofreciendo e fundeshi den conosemento pa forma paso pa paso un bon conosemento di musica. Esaki ta inclui saca problemanan den melodia, harmonia, ritmo y formanan tumá for di piezanan musical, pa despues reemplaza esakinan cu diferente formanan nobo. Tambe otro actividadnan ta wordo encurasha pa desaroya e conosemento y habilidad di e studiante.
Finger Builders ta contene ehecicionan cu ta escala den dificultad. E material ta enfoca riba yuda studiantenan desaroya forza den su dedenan y desaroya agilidad mientras e studiante ta avansa den su abilida pa toca piano.
Creative Music ta contene material pa siña lesa notashon musical, pa siña transpose y pa improvisá. E buki aki ta un complemento pa e metodo aki di Robert Pace, pero por wordo usa cu otro metodonan tambe
Tambe Robert Pace ta ofrece piezanan solo y duets cu ta complementa su metodo pa piano.


text:
Nos a tuma nota di varios declaracion den e ultimo dianan aki, cu nos por bisa ta pone hende su lananan rijs. Nos ultimo comunicado hustamente a atende e caso di criminalidad y di seguridad aki na Aruba, unda cu nos a mustra cu ta hopi esencial pa atende cu asunto aki, mirando cu ta necesario pa nos bolbe crea e confianza, e trankilidad y felicidad den nos pueblo.
Nos pueblo mester por cuminsa sinti su mes sigur. Pero e declaracionnan di ultimo luna aki y mas ainda di loke un ciudadano a sali declara fin di e siman aki, hustamente ta contribui na no solamente mas asombro, sino un sentimento cu Aruba parce di ta den gara di crimen organisa.
UPP a tuma nota algun dia atras di declaracion di Minister Bermudez, na ocasion di e instalacion di e “afpak team”. Asina nos por lesa riba 24 ora.com loke Bermudez a declara: “Internacionalmente nos mester mantene nos reputacion na ordo y tambe localmente mester mantene un sistema caminda cu no ta haya cu baho mundo ta mescla cu alto mundo.”
Cu e declaracionnan di ultimo simannan nos UPP ta puntra su mes si ya caba e baho mundo no ta diki diki meti den e alto mundo?
Nos por a mira declaracion di Minister Dowers contra di ex-Minister Oduber. Como Minister di Husticia, sigur esaki ta un “onsmakelijke vertoning” y cu ta pone nos pensa cu tanten nan tabata cu otro tur cos ta wordo tapa.
Di ripiente cu Otmar Oduber tabatin su critica riba e maneho di Minister di Husticia, Arthur Dowers ta haya bon pa basha abou, den un forma publico, pero den un forma di mitar informacion.
Despues nos ta haya e situacion di un preso cu ta haya “verlof” y ta cay den full un controversia y hasta haya airtime na nos planta nacional pa ataca oponentenan politico, sigui pa un declaracion di Minister di Husticia cu atrobe ta bira uno controversial.
UPP a spera cu despues di tur e asuntonan aki cu a bin padilanti, Ministerio Publico a haci su trabou y cuminsa un investigacion riba e diferente declaracionnan. Particularmente esnan entre e dos ex-coleganan di Gabinete Mike Eman II.
Pero kico nos ta wak??? Manera semper t’e caso e ultimo añanan Ministerio Publico ta keda keto.
Hustamente e tipo di actitudnan asina aki ta pone nos pueblo, e comunidad di Aruba, perde confianza den nos husticia.
Y como no sifuera poco, nos ta wak cu fin di siman un ciudadano ta bin haci declaracionnan hopi comprometedor pa loke trata e mesun preso cu a haya “verlof”, unda e ta mustra con acerca e preso aki ta cu Ministernan y Parlamentarionan di AVP.
No ta nos intencion di den discusion riba e contenido di e declaracionnan, pero si nos ta haci un apelacion na Ministerio Publico pa studia e casonan aki.
No keda na soño y laga esaki pa supuestamente wordo regla bou di politiconan. Henter e capitulo aki tin ingredientenan, di eleminacion, encubrimento, negoshi di droga, manipulacion, anto te den nos alto rangonan di nos gobernacion.
Acaso Minister Bermudez ya a ripara cu e baho mundo lo a penetra te den su cura??? Kizas e no ta lat cu esaki???
Of su persona a haya un opdracht di Hulanda pa haci tal??? En todo caso e declaracion aki di Bermudez ta enfatisa e ponencia den un comunicado anterior di UPP cu loke Dowers a basha abou riba su colega cu: “…e criminalnan eyfo tin un competencia masha grandi cu nos propio gobernantenan”.
Si Ministerio Publico no haci ningun intento pa haci e investigacionnan necesario y si e tutu aki sigui wordo trata n’e nivel cu esaki ta bayendo awor, unda un ta acusa otro, pero tampoco no ta haci ningun denuncia, UPP ta mira cu esaki ta un ingrediente pisa pa Hulanda awor bay tuma tambe control di nos husticia na Aruba.
Y esaki pasobra nos mes a busca esaki. Ta tristo pa mira con mas di 30 aña despues poco poco bou di Gabinete di Mike Eman II, ta sigui mina nos autonomia, dor di permiti bagamuderia sosode bou nanishi di Mike Eman mes y dor di permiti metemento directo den nos husticia.
Un biaha mas, e declaracionnan haci aki dor di un ciudadano, cu tabatin su manera pa yega te na cas di partido AVP, y na momento cu Minister- y Parlamentarionan tabata den reunion eynan, mester lanta Ministerio Publico lanta for di soño.
Tambe nos ta kere cu Parlamento no por sigui tapa e asunto aki mas y mester tuma su pasonan necesario den esaki.
Mescos tambe Mike Eman, kenda ta full perdi desde cu un di su Ministernan, esta Dowers a habri afor contra su mesun ex-colega. Mike Eman mester bin duna palabra, y stop di hunga “mooi weer” den barionan di Noord poniendo luz.
Nos pais ta den rumbo pa un decadencia total y keto bay hopi t’esnan cu no kier mira esaki. Ora ta lat nos tur lo yora malaai.


text:
Tin ora mi ta puntra mi mes si ta destino of ta casualidad ta laga bo wak cierto situacionnan y pakico.
Un caminda den Playa, lorando un birada pa parkeer, mi ta mira un hobencita teenager ta bin di otro banda ta jora di un forma hopi desespera. Mi ta baha pa informa kico a pasa y ta compronde cu un persona riba un bicicleta a agredi e hobencita pa horta su telefon. E hobencita a bay den shock y tur e otro hobennan rond tabata hasi nan esfuerso pa jud’e den un forma of otro. Polis ta bin, ambulance ta bin pa atende e hobencita wardando pa su majornan jega.
Mi ta move di e sitio, pero e cara angustia y yorando desepera di e hobencita ta keda manera graba den mi mente y ta pop up cada biaha.
Mi ta puntra mi mes unda mas nos mucha y hobennan por ta echt safe den e Aruba actual. Majan ta dia internacional di hende muhe y mi ta puntra mi mes kico por hasi pa por garantisa no solamente nos hendenan muhe, pero tur hende grandi, mediano y chikito un Aruba unda bo por cana riba caya sin miedo pa cosnan malo pasa bo.
E potret ta di e ambulance cu a bin pa asisti e hobencita. Concientemente mi no ta pone e hobencita su cara. Ta mas importante pa nos protega privacidad di nos mucha y hobennan. Ta importante tambe pa nos hasi algo pa hendenan cu ta circula riba caja cu intencion menos bon. Nos no por keda wak e hendenan cu ta biba riba caya manera hendenan cu ta molester pa comunidad so. Pasobra si, nan ta! Pero nan ta tambe hendenan cu posibel problemanan profundo y malesa di adiccion. Y nan mester di tratamento y guia. Nos no por keda biba den un circulo vicioso di miedo y laga pa cada hende y famia busca nan propio solucion. Esaki por hasi cu mas y mas hendenan lo sera nan mes tras di e murayanan di nan cas pa evita cu algo malo pasa nan. Of loke ta pasa caba, nan ta tuma justicia den nan mes man.
Ami lo kier wak un comunidad di hendenan cu tin alegria di bida y ta comparti cu otro. Mi ta muhe y mi ta mama y mi ta stima mi pais. Y mi ta kere cu ta birando mas y mas tempo pa nos admiti cu nos pais a cambia hopi. Mi no kier bay bek na e cosnan menos bunita di pasado, pero si lo kier mira un Aruba cu ta dushi y safe pa biba.
Con dushi lo ta si nos por mira un sonrisa riba cara di nos hobennan. Un Aruba jena cu hendenan contento y felis.
Nos pais ta un pais hopi chikito y si nos tur enfoca riba e imagen aki y duna di nos parti, sigur nos por logr’e.
Na honor di nos mes y e generacion cu lo sigi nos, ban pone man na obra.
Awe, dia internacional di hende muhe, ta un bunita dia pa cuminsa!
~ Muhe, sea progresivo, independiente, respetoso, saludable y safe…
Ainda ta bati, abusa y ignora keho di muhenan rond mundo. Muhenan grandi y mucha muhenan chikito! Y ainda no tin ni programanan di prevencion, ni di discushon, ni di castigo y tratamento cu ta iguala e danjo causa na e muhe y e mucha den hopi pais!
Tin hopi felicitacion y palabra bunita tur caminda den media. ‘Pabien hende muhe! Awe ta bo dia!’ Ki poco tur e palabranan bunita aki ta cubri e realidad di majoria hende muhe rond di mundo.
E hende muhe ainda ta e simbolo cu ta dorna un auto cu e homber kier cumpra.
Ainda e muhe ta carga majoria responsabilidad ora e tata dicidi di bandona e cas di famia.
Ainda e hende muhe ta esun cu ta traha mas di 10 ora tur dia pa por cria su famia den trabounan di limpiesa y den negoshinan. Ainda e ta esun cu no por scoge pa traha menos ora pasobra cu placa no ta jega y no tin ley cu ta proteg’e.
Ainda e muhe ta esun cu nan ta wak como culpable ora e yiunan bay den mal caminda. Ke hubo di e tata cu ta cana rond como si fuera e no tin parti den e mucha cu e la juda pone na mundo?
Muhe ta manda mundo? No, muhe ta carga mundo. Mundo por juda e hende muhe ora ta dun’e su balor berdadero. Asina e por bira un muhe progresivo, independiente, respetoso, saludable y safe. Y por scoge e mundo ideal pa esunnan cu ta sigui’é.
E Kapel chikito eynan ta trece hopi recuerdo, specialmente riba diamars, e dia cu mi Mama tabata hibami eynan pa nos por resa na Dios. E olanan cu ta lora y kibra riba e barancanan cercano, ta produci un ritmo asina Sereno cu bo ta pensa ta den cielo mes bo ta. Tur esaki tabata posibel riba un simpel pida sero chikito rondona den naturalesa.
…..Sigiendo mi ruta riba mi Pais Natal y mi bario stima, ta Alto Vista mi tin cu pasa y laga un oracion chikito atras. E Kapel chikito eynan ta trece hopi recuerdo, specialmente riba diamars, e dia cu mi Mama tabata hibami eynan pa nos por resa na Dios. E olanan cu ta lora y kibra riba e barancanan cercano, ta produci un ritmo asina Sereno cu bo ta pensa ta den cielo mes bo ta. Tur esaki tabata posibel riba un simpel pida sero chikito rondona den naturalesa. Y na caminda pa Alto Vista mi ta pasa banda di Juju su cas, e homber stranjo cu nos mayornan semper a spanta nos cune y pa confronta nos miedo, tabata bay tira piedra riba dak di su cas pa un dia wak su cara mahos. Mucha ta keda mucha berdad, semper inocente y fragil, pero cu un bon educacion un dia cielo nan lo alcansa. Pero mi ta sigi …
Bunita ta ora nos ta documenta nos recuerdonan. Al Figaroa ta corda e Aruba cu e ta stima… dia cu e tabata un hoben….Les’e y gust’e! Y manda nos di bo!
Mi a lanta marduga bou di canto di Chuchubi y Trupialnan colorido. Solo mes ainda no a spierta completamente pero mirando e prome rayonan ya caba mi sa cu e dia lo ta hopi bunita. Riba e 18 di maart aki mi ta sinti cu henter Aruba kier canta su Himno … “Oh Aruba, dushi tera …”. Pero awe mi kier celebra na grandi e dia aki na mi mesun manera, bibe un rato den pasado y pa recorda mi mes bon ken mi ta. Mi ta bula den mi Chalapi e mainta ki y bay mi ta bay …
Rumbo pa West Punt caminda mi ta pasa dilanti mi Tanta su cas pa pasa pite cuminde, bise bon dia. Mi no por para y combersa paso ta Faro mi kier yega pa caba. Despues di un rato coriendo rumbo pa Faro mi ta bin topa cu Boca Catalina caminda mi primo a sinja bula for di baranca y sambuya. Poco mas a leu coriendo mi ta bin topa cu Arashi caminda mi famia ta campa tur aña y unda mi a sinja hunga domino y suta mi prome piedra sin lubida haya tambe mi prome sapato. Pero ta e punto mas ariba mi kier yega y no falta mucho mas. Unabes riba Faro para mi ta mira na mi alrededor y tur loke cu mi ta constata ta una beyeza. Mi bista ta mira laman bruto panord, Hooiberg den zuid, Hotelnan cu nan estatura espectacular cu palo di coco y palmitanan dorna. Un bista chiki mas y mi tin cu seca un lagrima.
Solo ya caba ta casi na halto pa brasa Aruba cu su rayonan y ya mi por casi tende bida cuminsa canta riba nos pida baranca y ami atrobe ta cabes abou en busca di mi sigiente aventura.
Derechito bek pa zuid mi ta pasa riba caminda di Malmok y mi ta pasa mira Antillas y mi ta recorda segunda guera mundial y con nos a wordo scapa. Poco mas na zuid mi ta pasa banda di waf di Hadicurari caminda piscadonan ta mara nan boto y e pier caminda mi a tira mi prome liña na awa. Mi nunca no a gara nada pero semper a wordo genek door di ladronchinan ferfelo. Esta un dushi tempo esey tabata.
Sigiendo mi ruta riba mi Pais Natal y mi bario stima, ta Alto Vista mi tin cu pasa y laga un oracion chikito atras. E Kapel chikito eynan ta trece hopi recuerdo, specialmente riba diamars, e dia cu mi Mama tabata hibami eynan pa nos por resa na Dios. E olanan cu ta lora y kibra riba e barancanan cercano, ta produci un ritmo asina Sereno cu bo ta pensa ta den cielo mes bo ta. Tur esaki tabata posibel riba un simpel pida sero chikito rondona den naturalesa. Y na caminda pa Alto Vista mi ta pasa banda di Juju su cas, e homber stranjo cu nos mayornan semper a spanta nos cune y pa confronta nos miedo, tabata bay tira piedra riba dak di su cas pa un dia wak su cara mahos. Mucha ta keda mucha berdad, semper inocente y fragil, pero cu un bon educacion un dia cielo nan lo alcansa. Pero mi ta sigi …
Crusando cada caminda cu mi concoce den mi planti man y pa prome cu merdia bati, ta na cas di famia mi kier ta. Mi ta pasa hole loke tin den weya den cushina cu ta temperando desde mainta trempan cual ta costabo un klap riba bo man si bo mishi sin cu nan sa. Pero ya, un cuminda crioyo no ta cos di bisa no riba 18 di maart. Sea ta Jambo, Boonchi, Banana of Kabrito stoba, tur di nan ta cos di saboria. Despues di aki bariga yen of no toch cerca mi Mama mi ta pasa pa mi Pisca hasa y pan bati. Mi mester di mi forsa riba e dia aki ya cu e ta largo y sobre todo pa loke cu un djis ta bin. Y sigur cu si e ta bin …
Despues di a recore mi bario y a mira gran parti di Noord, specialmente Misa Santa Anna y mi scol basico Aloysius, mi ta marca mi mes prepara pa core tras di e porco di Osberio pa purba gare aya na veld di Nacional. E dia a cuminsa trempan caba eynan tambe y e bista ta espectacular. Muchanan ta core, hunga y competi. Si no ta di alegria, ta un wega nan ta hungando of nan a caba di gana e premio di flie mas bunita, mas leu of esun cu a para cu mas kacho. Premio tin pa tur esnan cu ta bin competi. E ta simplemente un dia felis. Y pa caba cu e dia, gruponan di diferente bario di Noord ta bin competi pa subi e bendita palo di Seba. Y segun historia ta conta, aya na veld di Nacional, tur hende sa cu Bad Boys Club semper a gana. Competencia nunca no tabata tin pa e muchanan di Palm Beach. Un club di hobennan cu tabata Hip den nan tempo cu nan casita di palo aya Montserat den un mata na halto. Mi mes nunca no a hunga parti den nan, pero si mi a wordo ofreci mi prome shot di Palmera, nan bebida preferi.
Aruba celebrando 18 di maart, tanto cos pa recorda y tanto cos pa hasi. Mi a marca e dia y conte elaboradamente sin duna danki na ken. Y ken, ta Rufo Wever y Padu Lampe pa nos Himo bunita cu rima y composicion precioso . Y si algo ta sigur di nos Himno, ta cu nos ta e Baranca cu no tin nada pa kibre. Cu orguyo mi ta zwaai mi bandera y mira Aruba den mi. Nos tur tin nos mesun storia y di e bario cu nos lanta aden. Mira bo mes, recorda y recita …
18 di maart atrobe ta e dia cu mi kier admira mi Aruba y su hendenan cu e a cria. Un ciclo di bida y recuerdo cu no mester bay perdi. Ban engrandece awe una bes mas nos Himno y Bandera na un manera mereci!


text:
Dia Internashonal di Abolishon di Sklabitut
Mundu kompleto ta selebrá riba 2 di desèmber dia internashonal di abolishon di sklabitut, pero en realidat i pa straño ku por ta sklabitut te ainda ta eksistí.
Pa nos di Movementu Futuro Kòrsou (MFK) selebrashon di abolishon di sklabitut ta un dia ku nos ta selebrá ku sentimentunan miksto, pasombra sklabitut moderno no ta diferensia for di e sklabitut ku nos a konosé por medio di nos historia kaminda Tula i Bashan Karpata a hunga un ròl prominente den terminashon di era ei di sklabitut na Kòrsou.
Na mundu, inkluso Kòrsou te ainda nos konosé sklabitut moderno ainda i e sifranan ta alarmante;
- 3 mion di hende den sklabitut moderno
- 1 di kada 4 víktima ta un mucha
- 8 mion hende muhé ta wòrdu eksplotá seksualmente
Pa nos di MFK, Kòrsou no mester ta parti di sklabitut moderno, ta p’esei MFK for di nasementu di nos organisashon polítiko, nos a bin ta bringa kontra di forsanan den nos pais ku di un forma kamuflá ta praktiká sklabitut moderno.
Ta p’esei nos lo no sosegá komo MFK pa kibra bareranan i akshoná pa esnan ku ta wòrdu trata komo esklabo den e era moderno aki i wòrdu liberá.
Ban libra nos kompatriotanan di sklabitut moderno, huntu nos por logr’e.
Na nòmber di Direktiva di MFK
Kòrsou, 2 di desèmber 2017,
Gerrit Schotte
Lider Polítiko MFK


text:
Un bomba tabata un katibu ku, debí na su komportashon han, tabata baña un tipo di promoshon. E tabata gasa di mas previlegio ku e katibunan normal. Ta opvio ku un bomba no tabata mashá popular serka e katibunan. Te asta nan tabata konsiderá e bomba komo un tipo di traidor.
Un bomba tabata katibu, pero tabatin un posishon di he fe di un grupo di katibu. Nan no tabata pues hende liber. P'esei nan yunan tambe tabata katibu na nan turno. Entre otro ta sali na kla ku tur bomba originalmente a bini di Rincon.
E investigashonnan ku R.H. Nooyen a hasi riba e personanan ku tabata bomba na Boneiru, a konsentrá hopi den e bukinan di boutismo di Misa San Bernardo.
Repasando e bukinan di boutismo aki, ku sin duda tabata un fuente importante pa baña sa algu di historia boneriano, Nooyen a topa ku nòmber di diferente persona ku tabata bomba. E echo ku tin dje bombanan aki tabata aparesé na diferente okashon komo padrino di boutismo ta indiká ku nan mester tabata hendenan di bon komportashon. Te asta tin bomba sa para komo padrino di muchanan ku no tabata katibu.
Algun dje nòmbernan di bomba ku Pastor Nooyen a kai ariba hopi bia den buki di boutismo tabata Achilles de Palm, Luis Birey Coffie, Pieter Polon de Palm, Minguel Goedgedrag. Nan tur tabata bon katóliko.
Historia oral di Boneiru ta indiká ku no ta tur bomba tabata bon hende. Algun di nan tabata kruel tambe i tabata suta e katibunan bou di nan formalmente.
Nan ta konta di Philipi di Machi Duki di Tera Kòrá ku a baña un bon sota serka bomba Nicolaas, ku probablemente tabata e mésun bomba ku tabata enbolbí den e lantamentu di dia 10 di novèmber 1834. Philipi tabata grita: "Pordon Kalá, pordon Kalá!" Esaki miéntras ku sla tabata kue su kurpa. Katibunan ántes tabata buska tur manera pa evitá ku nan mester a traba. nanies di Antriol, un katibu ku tabata kasá ku Ma Yèchi, tabata traba den kunuku di Mexico. Un dia kabuya di su chapi a los. E tabatin miedu di su bomba, ku lo por a dun'é kastigu. nanies a disidí di kai abou i keha mal'i barika.
"Doló, doló, doló!" asina ela keda grita. Su bomba tabatin kompashon kuné i a mand'é unbes hospital.
Antoin Best, un katibu ku tabata biba na Nikiboko, tabata traha pa Jan Schotborgh na Saliña. Un bia ku Jan a kumindá Antoin i puntr'é kon ta bai, Antoin a respondé: "Malu!"
Bisando esaki Antoin a saka su lenga pa Jan mira kan malu e tabata. Jan Schotborgh a spanta i grita Antoin: "Bo lenga ta putrí!" I Jan a mand'é hospital mesora.
Pero e lenga di Antoin tabata mashá bon. Loke ela hasi ta di pone un tiki salu riba su lenga. E salu a bira manera un skuma riba su lenga, kreando e impreshon enbèrdat ku su lenga tabata malu.
Di akuerdo ku investigashonnan di Pastor Nooyen, e fam Bomba ku nos konosé awendia, prinsipalmente den e bario di Tera Kòrá, tabata usá ya kaba rònt di aña 1830. Esaki sinembargo no ke men ku tur e personanan ku tabata karga e fam Bomba tabata bomba tambe mes. Nan por ta salí sí di un bomba.
For di buki di boutismo Nooyen a nota ku na aña 1837 a batisá Petronella, yu di Catharina di Florensia Anthony Bomba. Tata di e yu tabata Fabias Dop.
Tabatin dos bomba de Palm hopi konosí na Boneiru, esta Achilles de Palm i Pieter de Palm.
Aegidius de Palm tabata esun yamá Achilles òf Djillis. Tin bia tambe flan tabata yam'é Jules. E tabata un bomba bibá na Nikiboko, na unda te awe tin hopi hende ku fam de Palm ta biba.
Su trabou di bomba tabata prinsipalmente na e kunuku Aruba-Amboina. Parse sinembargo ku na prinsipio e tabata traha na Rincon tambe. Ela yega di batisá na Rincon un yu di Pieter Polon de Palm, miéntras ku Pieter tambe a batisá un yu di Aegidius. Nan lo tabata famia di otro.
Vários bia Aegidius tabata batisá yu. Por ehèmpel un yu di Jan Hendrik de Palm (Òf tambe Emerentiana), kasá ku Leonora di Sebel Rijna i un yu di Antoin de Palm, kasá ku Anna Andrea Rosario. Ta difísil di bisa ku si flan tabata famia di otro.
Nooyen ta mustra ku e nòmber de Palm ta bini di Jan Palm, ku tabata vise-komandùr di Boneiru pa e parti di Rincon, fo'i 1805 te 1809. Archivo di Misa di Playa ta menta Jan Hendrik Palm komo doña di katibu te den aña 1852.
Durante henter siglo pasá, segun Nooyen, famia de Palm a bruha ku Emerentiana. Probablemente un di e promé katibunan muhé di Jan Hendrik Palm tabata Emerentiana, e mama grandi di tur e de Palm-nan, ku despues a bruha ku Emerentiana.
Achilles de Palm tabata kasá ku Speranza Hermina. Tres yu di nan ta skirbí den buki di boutismo di Playa: Martina Clemencia (nasé na 1824), Johan Christoffel (nasé na 1831), Jozef Arcadio (nasé na 1834). Anthon de Palm tambe tabata yu di Achilles.
Achilles de Palm a muri na 1884. E tabata tambe miembro di Sosiedat Spiritu Santu. Su desendientenan ta biba na Nikiboko.
E otro bomba de Palm tabata Pieter. Pa ta eksakto, Pieter Polon de Palm, konosí tambe komo Pedro Polonia. E tabata bomba na Rincon.
Na 1829 Pieter a kasa ku Anna Paulina di Rosa Gulu, tambe un katibu. Nan tabatin 7 yu ku a nase dentro di 1828 i 1848. Nan tabata Calorina Isenia, Maria Augustina, Frederica Josefina, Cornelia Elisabeth, Juliana, Iesena i Valentin Martinus.
Luis Birey Coffie, kasá ku Sebel Bernabela, tabata un otro bomba na Rincon. Rònt di aña 1846 Luis Birey a bin biba na Antriol. Ta nèt den e añanan ku hopi hende di Rincon a bin biba na Antriol. Luis su trabou di bomba tabata prinsipalmente den Saliña na sùit dje isla.
Luis Birey i Sebel Bernabela tabatin por lo ménos sinku yu, esta Bernardo, Mathias, Hieronymo, Frederico i Leandro. Na 1868 Leandro a kasa ku Cleantis Philipa.
Luis Birey su desendientenan ta biba prinsipalmente na Antriol Pabou. Jan Hendrik Coffie, ku a muri den añanan sinkuenta di e siglo aki, tabata nietu di Luis Birey. Jan Hendrik su promé kasá tabata Anita (Damiana), un bisanietu di Papa Cornes.
Luis Birey tabata yu di Martha Coffie. Ela nase na 1811 na Rincon i a muri na 1889.
Tambe tabatin un bomba yamá Minguel Goedgedrag, tata di Rudolf Goedgedrag, wela di Janchi Goedgedrag di Nikiboko. Minguel tabata bomba na Fontein, pero rònt di aña 1840 ela bin biba na Antriol. Tempu ku nan a traha e kas grandi di Vlijt, Minguel tabata e bomba riba e katibunan ku mester a traha aya. Rudolf, su yu, tabata un di e katibunan.
E nòmber Goedgedrag ta di despues di tempu di katibunan, pues despues di 1863. Promé e tabata yama Juan Minguel. Ta parse ku e tabata un mashá bon hende. p' esei nan a yam'é Goedgedrag (bon kondukta).
Na 1829 Minguel a kasa ku Helena na Rincon. Nan nòmber tabata skirbí asina: Jan Minguel di Dortalina i Maria Helena di Flora Janga. Nan sinku promé yunan a nase na Rincon, esta Rudolf Marti, Rosa Florentia, Pedro Pablo, Hiromes Martien i Anthonius.
"Na 1834 nan tabata biba na Antriol. Aya a nase Martinus, Zorecta, Leonardo i Juana J acoba. Juana, e delaster, a nase na 1851. Martinus tabata yama tambe Mathias. Zorecta ta mas konosí bou di e nòmber di Ma Soraida di Rincon.
Na 1854 Rudolf a kasa ku Clarissa Bernabela. Den buki di boutismo Rudolf ta yamá semper Minguel. (Minguel di Helena Janga a kasa ku Bernadina di Bernabela.) Nan tabatin seis yu, esta Reinir, Maria, Maria Margaritha, Johannes, Eusebio Bernardo i Feliz (òf Frits). Rudolf a traha duru pa planta maishi, bonchi èts. pa bende. Ku e sèn ku ela gana ku e trabou ei ela kumpra su yu Maria liber. Maria tabata un mucha chikitu ainda. Ela nase na 1855.
Kas di Minguel i Rudolf tabata den Antriol Pabou. Tin vários desendiente ainda na Antriol.
Un otro bomba tabata Guillermo Frans. E tabata konosí komo bomba Buchi Guillermo di Tera Kòrá. Nan tabata deskribi'é komo un bomba brutu. Tur katibu tabatin miedu di dje. Guillermo a nase na 1829 i Dorothea na 1828. Un yu di nan tabata yama Ludovica. E yunan di Ludovica tabata mas konosí den Tera Kòrá te den e promé mitar di e siglo aki ainda, esta Dorothea, Mercelita, Justina i Piel.
Tambe tabatin bomba Elias Martijn. E tabata kasá ku Eleonora Emerenciana, konosí tambe komo Gengen òf Dada. Tur dos tabata di Rincon, kaminda nan a kasa ku otro na 1829.
Bomba Elias aki tabatin un kabuya steif i duru, un asina yamá 'kabuya di breu' , pa bati e katibunan ku tabata kai bou di su responsabilidat. Hopi aña ainda despues di tempu di esklabitut ela keda ward'é i tabata mustr'é na hendenan ku bishitá su kas.
Tabatin vários otro bomba mas. Entre otro bomba Martinus di Tera Kòrá, bomba Marti Manuela di Antriol, bomba Marti Janga di Rincon, bomba Alberto di Tera Kòrá.
Nooyen ta konkluí ta ku tur e bombanan a bini originalmente di Rincon. Ta manera ku gobièrnu so tabatin bomba pa su katibunan i otro doñonan di katibu, esta e shonnan di Boneiru, no tabata konosé e funshon di bomba. Na prinsipio di siglo pasá tur katibu di Boneiru tabata biba na Rincon. Mas despues, despues di 1835, un parti di nan a bin biba na Antriol, Tera Kòrá i algun na Nikiboko.


text:
ORANJESTAD (AAN) – “Cerro el Avila” un cancion cu hopi di nos na Aruba sin duda por corda, cual e cantante Venezolano, Ilan Chester, cu a laga un hueya den e decadanan 80 y 90 a interpreta y a bira un hit sin duda.
Casualmente Ilan Chester ta un bishitante di ripiticion na nos Isla y e ta na Aruba na e momentonan aki en conexion cu un concierto cu el a haci na fabor di mucha y DIARIO a probecha un occasion pa entreviste.
Chester a expresa, den e encuentro aki, cu Aruba semper tabata pe un lugar extraordinariamente special.
E ta mira Aruba como un lugar organiza y hopi ordena. El a comenta cu su famia tambe ta encanta cu Aruba, unda el a bin cu su siete yiu, infinidad di biaha.
El a comenta cu su casa y famia tin un time share na Aruba unda nan ta keda dos siman pa aña, di manera cu e ta sinti hopi feliz di ta un bez mas akinan. El a ripara cu Aruba a cambia hopi si e ultimo temponan, cu tin hopi mall y mucho mas movecion. El a expresa: “Aruba a perde un tiki su virginidad”…pero “nada por haci, e temponan ta cambia”.
E cantante a bin, manera a menciona caba, pa duna un presentacion na beneficio di nos muchanan cu e intencion di recore su carera for di e decada 80 te aworaki, atravez di un coleccion di su canticanan.


text:
Durante e ultimo aňanan, desde 2010, hopi trabou ta tumando lugar tur rond di Aruba caminda cu nos ta experienciando un remodernisacion completo di nos careteranan principal, diferente edificionan, nos centronan di ciudadnan, barionan, hospital, etc.
Hopi esfuerso ta wordo haci pa reconstrui pais Aruba y tene nos econonomia riba awa, despues di un caida grandi di alrededor di 15% den aňanan 2008 pa 2009 cu Gobierno di MEP pa motibonan di mal maneho, falta di vision y pa pone prioridadnan familiar riba pueblo, cu placa di pueblo, segun Chris Dammers di AVP.
Gabinete Mike Eman I cu sosten y aprobacion di e fracion di AVP den Staten den nos afan pa mehora e infrastructura di Aruba y e calidad di bida di nos hendenan a cuminsa ehecuta e plan ambicioso BoAruba asina cu nos a sinta na november 2009.
Unda cu bo bira bo ta mira trabounan di construccion y restauracion ta tumando lugar te cu dia di awe.
Un di e proyectonan di mas grandi di BoAruba y den historia di pais Aruba t’e “Green Corridor” cu t’e vierbaansweg di Playa pa San Nicolas y vice versa. E nomber “Green Corridor” ta papia pa su mes.
E intencion keto bay cu ta aplicando ta pa dun’e un asercamento “berde”, banda di proteha y mantene tanto naturalesa como medio ambiente y pa haci e proyecto uno duradero tambe.
E caminda aki lo percura sigur pa soluciona e problema di trafico cu tin actualmente y pa tin un miho acesiblidad pa San Nicolas, Seroe Colorado y Barcadera, banda di un mehoracion total den e seguridad di trafico.
E mehoracion di e infrastructura lo percura pa un desaroyo economico pa cu e parti pariba di brug y tambe e proyecto aki a facilita e mudamento di e waf di container y Free Zone pa Barcadera. Asina lo tin un mihor decentralisacion di actividadnan economico cu un infrastructura aceptabel, Chris Dammers a sigui splica.
E concepto aki banda di tur e otronan cu a wordo discuti ta duna prioridad grandi na mantencion y proteccion di naturalesa y tambe ta creando espacio pa recreacion p’e comunidad local.
Ta pesey mes nos lo bay mira cu banda di e vierbaansweg lo bin cu camindanan pa core bais, lusnan cu ta traha riba energia duradero y un landscaping atractivo.
E proyecto Green Corridor den liñanan grandi ta ensera e ampliacion di e capacidad di e caminda principal existente for di Aeropuerto te cu e rotonde di Pos Chikito pa un caminda di dobel via (2×2) riba un distancia di 8 km, cual proyecto ta den pleno construcion cu un brug nobo n’e cruzada di Spaans Lagoen.
E caminda existente di e rotondo di Pos Chikito pa San Nicolas den e cuadro aki tambe lo wordo reconstrui p’asina e trafico tin mas posibilidad banda di e caminda principal. Esaki dor di stimula uso di e ruta nort y zuid.
E ruta nort – cu ta bou pleno construccion y casi cla – ta bay via Jara, Savaneta, Sero Alejandro, Rooi Kochi, Mabon, Brazil, Weg Seroe Blanco y Weg Fontein y drenta San Nicolas.
E ruta zuid ta core mas tanto banda di e costa. For di Isla di Ora e caminda aki lo core via Savaneta, Noord Cura Cabay, Zeewijk y asina drenta San Nicolas, ya ta den preparacion.
Aki ta trata di un upgrading di camindanan existente riba un largura di mas o menos 16 km.
Pa por tin un mihor entrada cu e waf di Barcadera y e Free Zone ya a laga pone un turbo rotonde n’e caminda grandi cu ta conecta e caminda nobo cu ta bin di Barcadera cu e caminda principal riba e vierbaansweg.
N’e cruzada di Mahuma y n’e cruzada di Drive Inn tambe lo bin un turbo rotonde pa facilita e fluho di trafico na un manera mas actual y sigur – kitando cruzadanan peligroso cu velocidad halto.
Un di e aspectonan agrega cu mester trece dilanti t’e reconstrucion di e pita caminda di rotonde di Pos Chikito pa Isla di Oro den e districto di Pos Chikito. Na ambos banda di e camindanan principal a haci e 2 camindanan di santo cu tabata core dilanti di e casnan caminda di asfalt, drecha cu klinkers dilanti di e casnan y tambe n’e otro banda di e camindanan di asfalt nobo.
E aspecto aki ta trece un mehoracion di bida pa cu e stof cu ta lanta dor di trafico dilanti di na cas y tambe a pone cu awor e casnan aki ta pega na un caminda di asfalt cu ta subi e balor di e casnan.
Nos por ta orguyoso di nos profesionalnan cu ta ehecutando e proyecto grandi aki y tambe p’e planning teniendo na cuenta cu gran parti di e careteranan ta keda habri durante di e periodo di construcion, segun Chris Dammers.


text:
Djaluna 7 di ougùstùs entre 6:00 i 7:30 a hòrta un plachi number MF-2021 di un bròmer, na haltura di un negoshi situá na Bulevar Gobernador Nicolaas Debrot. E kaso aki ta bou di investigashon di polis.
Djaluna 7 ougùstùs na altura di Bachelors Beach un ladronisia a tuma lugá, kaminda a kibra drenta den un outo via di e bentana drechi patras, i a bai ku entre otro un tas di paña, u iPhone SE, un tablet (kindle) i diferente karchi di banko. E kaso aki ta bou di investigashon di polis.
Djamars 8 di ougùstùs entre 11:45 i 12:00 un ladronisia a tuma lugá na haltura di Te Amo beach, akinan a hòrta 3 tas i tambe diferente artíkulo, for di un outu, bou di kua entre otro un Samsung Galaxy 4, un iPhone 5s, un oloshi di dama kolo plata, un renchi di kasamentu kolo oro blanku, i sèn kèsh. E kaso aki ta bou di investigashon di polis.
Djárason 9 di ougùstùs na haltura di Kaya Katwijk a bai ku un outo di marka Hyundai, numerá B-10251. E kaso aki ta bou di investigashon di polis.
Tep di Polis: no laga artíkulonan di balor sin supervishon na laman ni den outo
Djamars 8 di ougùstùs entre 9.30 or di mainta i 2 or di atardi, a kibra drenta den un kas situá na Kaminda Lagun. A bai ku entre otro dos televishon pretu di marka Panasonic. Probablemente e sospechoso a drenta e kas via e bentana den kushina. E kaso aki ta bou di investigashon di polis.
Polis ta pidi asistensia di pueblo den e kaso di ladronisia den kas aki. Si bo a mira algu por fabor tuma kontakto ku polis via e liña di tep (+599) 717 7251.
Djamars 8 di ougùstùs polis a tene kòntròl di tráfiko na haltura di Bulevar Gobernador Nicolaas Debrot. Aki a parti diferente but pa entre otro no ta den poseshon di un reibeweis bálido i pa no tin di papel di seguro bálido.